เมืองไทยฯพึ่งฟุตบอลอีสานเพิ่มฐานลูกค้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — เมืองไทยประกันชีวิต หวังเป็นสปอนเซอร์หลักทีมฟุตบอล ศรีสะเกษ ช่วยหนุนขยายฐานลูกค้าอีสาน
นายสาระ ล่ำซำ กรรมการผู้จัดการ ประธานเจ้าหน้าที่บริหาร บริษัท เมืองไทยประกันชีวิต เปิดเผยว่า การเข้าไปเป็นผู้สนับสนุนหลักให้กับสโมสรฟุตบอลศรีสะเกษนั้น จะสามารถทำให้บริษัทมีโครงการซีเอสอาร์หรือโครงการเพื่อสังคมครบวงจร รวมถึงการจัดกิจกรรมตอบแทนคืนให้กับลูกค้าได้อย่างเต็มที่
ทั้งนี้ บริษัทมีตัวแทนและลูกค้าอยู่เป็นจำนวนมากในพื้นที่ตะวันออกเฉียงเหนือ หรืออีสาน ดังนั้นการสนับสนุนทีมฟุตบอลของท้องถิ่นจะเป็นส่วนหนึ่งที่ช่วยให้แผนขยายธุรกิจในภาคอีสานเต็มรูปแบบมากขึ้น ซึ่งในพื้นที่อีสานถือเป็น 1 ใน 3 ของพื้นที่สำคัญของบริษัท นอกเหนือจากพื้นที่กรุงเทพฯ ปริมณฑล และพื้นที่ภาคเหนือ
“ถือเป็นครั้งแรกที่เราเป็นสปอนเซอร์หลักให้กับทีมกีฬาฟุตบอลอย่างเต็มตัว โดยมีระยะเวลาเบื้องต้น 3 ปี ซึ่งหลังจากนี้ก็จะร่วมกับสโมสรฟุตบอลศรีสะเกษทำโครง การคลินิกฟุตบอลให้กับโรงเรียนในศรีสะเกษ 1,200 แห่ง มีนักเรียน 2 แสนคน ซึ่งคาดว่าจะช่วยตอบโจทย์ของเรา ในพื้นที่ภาคอีสานได้เป็นอย่างดี” นายสาระ กล่าว